Mange arter regnes som skadedyr på planter i hjemmet, hagen, gartneri, og landbruk. Særlig er skjoldlusene et stort problem i varme områder, hos oss har de vært ansett for å ha lavt skadepotensial, i alle fall utendørs. men i senere år har camelliaskjoldlus spredt seg i hager i Sør-Norge, særlig på Rhododendron og kristtorn. Noen steder har disse insektene også spredt seg fra hager og ut i naturen of angrepet blant annet blåbær- og tyttebærplanter. Noen arter er vanskelige å bekjempe og har derfor betydelig økonomisk betydning som skadedyr, særlig gjelder dette de artene som gjemmer seg bak et vokslignende stoff. Likeså de voksne hunnene som har satt seg fast på planten.